Universitetet er kjent i Litauen for moderne bygg og en meget god infrastruktur. MRU's sentrale campus ligger nord i Vilnius og er omringet av en park. Campus er lett tilgjengelig med kollektiv transport. Det tar ca. 25 minutter med buss fra campus til Vilnius sentrum. Det finnes bostedsmuligheter på campus for internasjonale studenter. Et to- eller tremannsrom på campus koster rundt 85-100 euro per måned. Universitetet tilbyr en spisesal og kafeteria for studentene. Her er det mulig å få kjøpt frokost, lunsj og middag for rundt 2-4 euro. Universitetets bibliotek er åpent til enhver tid og undervisningssalene er lokalisert rett ved studentleilighetene. Universitetet har også mange andre fasiliteter som er gratis: en stor parkeringsplass, sportssal og gym, utendørs sportsutstyr, trådløst internett, kulturelle og akademiske aktiviteter og språkkurs.